Diari Oficial de la Generalitat Valenciana


Sumari del DOGV 6701, del 27-01-2012 (2012/726)

RESOLUCIÓ de 30 de desembre de 2011, de la Conselleria d'Educació, Formació i Ocupació, per la qual s'amplien els terminis de remissió dels justificants de pagament dels projectes subvencionats basant-se en les ordes de 30 de desembre de 2008, 8/2010, de 30 de març, i 59/2010, de 30 de desembre, totes de la Conselleria d'Economia, Hisenda i Ocupació, per les quals es regulen i es convoquen els programes d'escoles taller, cases d'oficis, tallers d'ocupació i unitats de promoció i desenrotllament durant els exercicis 2009, 2010 i 2011, respectivament.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6701

Data del DOGV
:   27-01-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/726


Data del document
:   30-12-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 30 de desembre de 2011, de la Conselleria d'Educació, Formació i Ocupació, per la qual s'amplien els terminis de remissió dels justificants de pagament dels projectes subvencionats basant-se en les ordes de 30 de desembre de 2008, 8/2010, de 30 de març, i 59/2010, de 30 de desembre, totes de la Conselleria d'Economia, Hisenda i Ocupació, per les quals es regulen i es convoquen els programes d'escoles taller, cases d'oficis, tallers d'ocupació i unitats de promoció i desenrotllament durant els exercicis 2009, 2010 i 2011, respectivament. [2012/726]  
En les ordes de 30 de desembre de 2008 (DOCV 29.01.2009); 8/2010, de 30 de març (DOCV 07.04.2010), i 59/2010, de 30 de desembre (DOCV 11.01.2011), totes de la Conselleria d'Economia, Hisenda i Ocupació, per les quals es regulen i es convoquen els programes d'escoles taller, cases d'oficis, tallers d'ocupació i unitats de promoció i desenrotllament durant els exercicis 2009, 2010 i 2011, respectivament, es preveu un període de remissió dels justificants de pagament d'un mes des de la finalització de cada un dels períodes de gastos (fases) dels projectes subvencionats.  
Prenent en consideració que s'han produït circumstàncies excepcionals que podrien impossibilitar el correcte desenrotllament dels projectes i a fi de facilitar l'adequada execució dels programes.  
  
Atenent el caràcter d'administracions públiques de la major part de les entitats beneficiàries, a les quals es podria ocasionar un perjuí d'impossible o difícil reparació.  
Resulta indispensable modificar les esmentades ordes en el sentit d'ampliar el termini de justificació en un període raonable a l'efecte de permetre el compliment de les obligacions formals, atés que les obligacions materials d'execució de l'actuació subvencionada han sigut desenrotllades.  
Per tot això, i fent ús de les facultats que em conferixen la Llei 5/1983, de 30 de desembre, del Consell, modificada per la Llei 12/2007, de 20 de març, i habilitat pel Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, i segons el que establix la disposició final segona de cada una de les mencionades ordes, resolc:   
  
  
Primer  
Modificar l'article 30.3 de l'Orde de 30 de desembre de 2008, de la Conselleria d'Economia, Hisenda i Ocupació, per la qual es regulen i es convoquen els programes d'escoles taller, cases d'ofici, tallers d'ocupació i unitats de promoció i desenrotllament durant l'exercici 2009, en el sentit d'ampliar fins al 30 de setembre de 2012 el termini de remissió dels justificants de pagament de l'última fase d'aquells projectes l'execució dels quals hauria finalitzat en l'últim trimestre de 2011.  
  
  
Segon  
Modificar l'article 31.4 de l'Orde de 8/2010, de 30 de març, de la Conselleria d'Economia, Hisenda i Ocupació, per la qual es regulen i es convoquen els programes d'escoles taller, cases d'ofici, tallers d'ocupació i unitats de promoció i desenrotllament durant l'exercici 2010, en el sentit d'ampliar fins al 30 de setembre de 2012 el termini de remissió dels justificants de pagament de l'última fase d'aquells projectes l'execució dels quals hauria finalitzat en l'últim trimestre de 2011. Per als projectes que es troben en qualsevol de les seues altres fases, el termini de remissió dels justificants de pagament serà de quatre mesos des de la finalització de l'execució de cada una de les respectives fases.  
  
  
Tercer  
Modificar l'article 30.4 de l'Orde de 59/2010, de 30 de desembre, de la Conselleria d'Economia, Hisenda i Ocupació, per la qual es regulen i es convoquen els programes d'escoles taller, cases d'ofici, tallers d'ocupació i unitats de promoció i desenrotllament durant l'exercici 2011, en el sentit d'ampliar a quatre mesos el termini de remissió dels justificants de pagament corresponents a cada una de les fases.  
  
Quart  
La present resolució produirà efectes des de la seua data.  
  
Contra el present acte, que posa fi a la via administrativa, els interessats podran interposar un recurs contenciós administratiu en el termini de dos mesos comptats des de l'endemà de ser publicat, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, un recurs de reposició davant d'este mateix òrgan en el termini d'un mes computat en els termes ja indicats, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjuí que es puga interposar qualsevol altre recurs dels previstos en la vigent legislació.  
  
València, 30 de desembre de 2011.- La consellera d'Educació, Formació i Ocupació: María José Catalá Verdet.